62020CO0706_INF
Ordonanța Curții (Camera a zecea) din 3 septembrie 2021 –Amoena II
(Cauza C‑706/20) (
1
)
„Trimitere preliminară – Articolul 99 din Regulamentul de procedură al Curții – Tariful vamal comun – Clasificare tarifară – Nomenclatura combinată – Pozițiile 6212 și 9021 – Sutiene postmastectomie – Regulamentul de punere în aplicare (UE) 2017/1167 – Noțiunea de «accesorii» – Interpretarea Hotărârii din 19 decembrie 2019, Amoena (C‑677/18, EU:C:2019:1142)”
Uniunea vamală – Tariful vamal comun – Poziții tarifare – Capitolul 90 din Nomenclatura combinată – Noțiunea de accesorii ale protezelor mamare, în sensul capitolului menționat – Criterii de apreciere – Sutiene postmastectomie – Excludere
(Regulamentul nr. 2658/87 al Consiliului, astfel cum a fost modificat prin Regulamentul nr. 2016/1821, anexa I, capitolul 90)
(a se vedea punctele 33-37)
Dispozitivul
1)
Punctul 53 din Hotărârea din 19 decembrie 2019, Amoena (C‑677/18, EU:C:2019:1142), în versiunea în limba engleză, trebuie interpretat în sensul că:
–
în prima teză a acestui punct, termenii „them” și „their” se referă la protezele mamare, iar termenul „they” se referă la sutienele postmastectomie, iar
–
în a doua teză a punctului menționat, termenul „their”, precum și primele două ocurențe ale termenului „they” se referă la sutienele postmastectomie, în timp ce ultima ocurență a acestui termen „they” se referă la protezele mamare.
2)
În a doua teză a punctului 53 din Hotărârea din 19 decembrie 2019, Amoena (C‑677/18, EU:C:2019:1142), Curtea, pentru a stabili dacă sutienele postmastectomie pot fi considerate „accesorii” ale protezelor mamare, în sensul capitolului 90 din Nomenclatura combinată, care figurează în anexa I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun, astfel cum a fost modificat prin Regulamentul de punere în aplicare (UE) 2016/1821 al Comisiei din 6 octombrie 2016, nu a făcut decât să aplice criteriul definit la punctul 51 din această hotărâre, potrivit căruia trebuie calificate drept „accesorii”, în sensul capitolului amintit, sistemele de echipamente interschimbabile care permit unui aparat să fie în măsură să asigure un anumit serviciu în raport cu funcția sa principală.
(
1
)	JO C 110, 29.3.2021.